台灣餘震小朋友唔敢瞓 隋棠感動老師特殊處理方式
2024年04月24日 16:01
東網電視
更多新聞短片
台灣自本月初花蓮大地震後,餘震已破千次,規模5級以上餘震共計48次,凌晨亦多次感受到恐怖餘震,震醒咗之後就瞓唔番,令台灣居民人心惶惶,晚晚都瞓得唔安樂。當中台灣女星隋棠就透露,佢啲小朋友同樣深受其擾,導致隔日上堂時精神不濟,但因請假時數就達標,所以只好繼續送小朋友去返學,不過老師嘅特殊處理方式就令佢相當感動。
隋棠發文透露,22日凌晨發生地震後,3個小朋友因此被震醒後難以入睡,原本因擔心孩子太攰,打算畀佢哋請假喺屋企補眠,不過礙於先前帶孩子出遊時,請假天數已經接近學校規定,所以最後都係照返學。小朋友放學就同佢講,老師畀想瞓覺嘅同學可以自由躺平睡覺,仔仔Max都喺學校安心瞓咗兩節課,令隋棠聽完都大讚:「以人為本的老師們實在令人激賞」。